Մի ուշագրավ դիտարկում. շատ եմ շփվում տարբեր խնդիրներով ինձ դիմող մարդկանց հետ: Մայրաքաղաքում էլ, մարզերում էլ մարդկանց բացարձակ մեծամասնությունը արդարադատություն բառը հաճախ շփոթում է անմիջականորեն արդարադատություն իրականացնելու հետ: Այդ մարդիկ ունեն կոնկրետ խնդիրներ և նրանց գթություն կամ մարդկային վերաբերմունք ցուցաբերելուց անդին հենց այդ խնդիրների հստակ լուծում է անհրաժեշտ: Վստահեցնում եմ, որ արդարադատության նախարարությունն իր իրավասությունների շրջանակներում լուծումներ ենթադրող որևէ խնդիր չի շրջանցում և չի շրջանցելու...